KOOSTÖÖLEPING nr 3.2-1/25/823-1

**Transpordiamet**, registrikoodiga 70001490, asukohaga Valge 4, 11413 Tallinn (edaspidi TRAM), mida esindab volituse alusel planeerimise osakonna juhataja **Mart Michelis**

ja

**Lääne-Harju Vallavalitsus**, registrikoodiga 77000200, asukohaga Rae tn 38, 76806 Paldiski linn, Harjumaa (edaspidi KOV), mida esindab põhimääruse alusel vallavanem Jaanus Saat,

edaspidi eraldi nimetatud pool või ühiselt pooled,

võttes arvesse, et:

1. riigiteede teehoiukava alusel on 2027. aastal Transpordiametil kavas riigitee 11395 Laulasmaa-Lohusalu km 0,000-3,756 asuva lõigu rekonstrueerimine;
2. pooled soovivad ühiselt panustada teedevõrgu arendamisse, liiklusohutuse tõstmisse ja üldise parema liikuvuse tagamisse;
3. TRAMi tellimusel on Landverk OÜ koostamas riigitee 11395 km 0,0-3,756 lõigu põhiprojekti, töö nr T2406 (edaspidi sõidutee põhiprojekt);
4. KOV tellimusel on koostatud Laulasmaa-Lohusalu kergliiklustee põhiprojekt, Teedeprojekt OÜ töö nr T02818 (edaspidi kergliiklustee projekt);
5. kergliiklustee projekti realiseerimine riigitee km 0,100-0,475 lõigus pole võimalik tulenevalt maade omandamise keerukusest. KOVi ja TRAMi koostöös projekteeritakse lõigule uus lahendus, mida on võimalik välja ehitada. Kuna nimetatud lõigus km 0,100-0,475 on kergliiklusteed tehniliselt keeruline sõiduteest eraldiseisvana projekteerida ja ehitada, siis lahendatakse sõidutee põhiprojekti mahus kergliiklustee projekteerimine sõidutee kõrvale;
6. KOV soovil ja rahastamisel ehitatakse koos riigitee rekonstrueerimisega välja kergliiklustee projektis projekteeritud bussipeatuste ühendusteed (riigitee km 1,702-1,740; 2,230-2,269), mille realiseerimine ilma riigitee ümberehituseta ei ole otstarbekas, kuna bussipeatuste lahendusi on sõidutee põhiprojektiga muudetud;
7. KOVi ettepanekul soovitakse TRAMiga koostöös lahendada kergliiklustee kavandamine riigitee km 1,975-3,675 lõigule äärekiviga sõidutee serva. Nimetatud kergliiklustee lisandumine tingib sõidutee põhiprojekti muutmise. Transpordiamet on ettepanekuga nõustunud.
8. Landverk OÜ on esitanud hinnapakkumised kergliiklustee riigitee km 1,975-3,675 lõigule projekteerimiseks (15700.-+km) ja sõidutee ümberprojekteerimiseks (11600.-+km), kokku maksumus 27300.-+km.
9. riigitee km 1,975-3,675 lõigule äärekiviga kergliiklustee ehituskulud kannab täies mahus KOV.
10. punktides iv, v, vi ja vii kirjeldatud riigitee, kergliiklustee ja bussipeatuste ühendusteed on edaspidi ühiselt nimetatud objekt;
11. liiklusseaduse § 11 lg 6 alusel võib teehoiukavas oleva riigitee ehitamise raames ehitada osaliselt teed, mis ei kuulu riigile, kui see on ette nähtud ehitusprojektis ja vajalik tulenevalt ehituse või korrashoiu tehnoloogiast või teedevõrgu terviklikkuse tagamisest avalikes huvides;

sõlmivad pooled koostöölepingu alljärgnevas:

1. TRAM:
	1. korraldab ja finantseerib sõidutee põhiprojekti täiendamise riigitee lõigus km 0,100-0,475, mille kohaselt projekteeritakse kergliiklustee sõidutee äärde;
	2. omandab riigitee ehitamiseks vajamineva maa;
	3. annab ehitusloa sõidutee põhiprojekti alusel riigitee rekonstrueerimiseks, sealhulgas km 0,100-0,475 kergliiklustee lõigu ehituseks.
	4. Teavitab KOV-i esimesel võimalusel TRAM-i eelarvesse riigitee 11395 Laulasmaa-Lohusalu km 0,000-3,756 rekonstrueerimiseks vajalike vahendite eraldamisest või riigiteede teehoiukavas antud tee rekonstrueerimisplaanide muutustest.
2. KOV:
	1. annab riigitee 11395 km 0,100-0,475 lõigu kergliiklustee projekti koostamiseks projekteerimistingimused;
	2. annab riigitee 11395 km 1,975-3,675 lõigu kergliiklustee projekti koostamiseks projekteerimistingimused;
	3. kooskõlastab TRAM-i tellimisel koostatud sõidutee põhiprojekti;
	4. teeb koostööd TRAM-ga sõidutee põhiprojekti koostamisel ja kinnisasjade omanike teavitamisel;
	5. korraldab ja rahastab kergliiklustee rajamiseks vajalike maade omandamist või nende koormamist piiratud asjaõigustega;
	6. volitab TRAM-i läbi viima koostöölepingus nimetatud riigihankeid ja riigihangete seadusest tulenevate otsuste tegemist;
	7. volitab Transpordiametit esindama KOV-i riigihangete vaidlustuskomisjonis ja kohtutes.

1. Projekteerimistööde finantseerimine:
	1. TRAM finantseerib punktis viii toodud kogumaksumusest 50%, st 13650.-+km.
	2. KOV finantseerib punktis viii toodud kogumaksumusest 50%, st 13650.-+km.
	3. TRAM tasub kogumaksumuse 100% st 27300.-+km Landverk OÜ-le km 1,975-3,675 sõidutee ümberprojekteerimiseks ja kergliiklustee projekteerimiseks.
	4. TRAM esitab KOVile arve 50% ulatuses kogumaksumusest 50%, st 13650.-+km.
2. Enne objekti ehitustöö riigihanke väljakuulutamist sõlmivad pooled koostöölepingu muudatuse, milles fikseerivad hankelepingute rahastamisega seonduvad tingimused.
3. Objekti ehitamise finantseerimise osas arvestavad pooled, et TRAM rahastab lepinguid riigitee ehitamiseks 100% ulatuses ning KOV rahastab lepinguid kergliiklustee ja bussipeatuste ühendusteede ehitamiseks 100% ulatuses. Omanikujärelevalve ning avamiseelse ja -järgse liiklusohutuse auditeerimise ja muud kulud, mis ei ole otsesed projekteerimis- ega ehituskulud finantseerib TRAM.
4. TRAM korraldab ühised riigihanked objekti ehitamiseks, omanikujärelevalveks ning avamiseelse ja -järgse liiklusohutuse auditeerimiseks. Pooled sõlmivad hankemenetluste tulemusena edukate pakkujatega koos kolmepoolsed hankelepingud tööde teostamiseks ja teenuse ostmiseks, milles KOV osaleb finantseerijana.
5. Pärast ehitustööde realiseerimist:

.

1. Kui projekteerimise või ehitamise käigus või auditite tulemusena ilmneb vajadus muuta projekti või ehituslepingut, finantseerib muudatuse alusel teostatavaid töid osapool, kelle kohustus oli finantseerida töid, millega muudatus seondub.
2. Riigihangete vaidlustamisega seotud kulud kannab pool, kelle tegevusest või tegevusetusest tulenes vaidlustuse põhjus.
3. KOV osaleb koos TRAMiga ehitusaegsete kohalikku elu oluliselt mõjutavate probleemide lahendamisel.
4. Poolte kontaktisikud:
	1. TRAMi kontaktisik projekteerimisel: Kaarel Kaine, tel 53484214, e-post kaarel.kaine@transpordiamet.ee.
	2. TRAMi kontaktisik ehitamisel: Margus Viiklepp, 5684 0511, margus.viiklepp@transpordiamet.ee
	3. KOVi kontaktisik: Erki Ruben, 5836 8245, e-post erki.ruben@laaneharju.ee.
5. Pooled kohustuvad teavitama teineteist asjaoludest, mis takistavad kokkuleppest tulenevate kohustuste täitmist, koheselt vastava asjaolu ilmnemisel.
6. Antud koostöölepingu allkirjastamisega tühistatakse varasem Transpordiamet ja Lääne-Harju Vallavalitsuse vahel 18.12.2024 sõlmitud koostööleping number 3.2-1/24/2000-1.
7. Koostöölepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui pooled ei lepi kokku teisiti. Kirjalikult kokkulepitust erinevat poolte käitumist ega suulisi avaldusi ei loeta koostöölepingu muutmiseks.

Poolte allkirjad:

Transpordiamet Lääne-Harju Vallavalitsus

Mart Michelis Jaanus Saat

Allkirjastatud digitaalselt Allkirjastatud digitaalselt